《楚余生千里过访乞诗四绝以赠其行 其三》
明代·胡应麟

零雨萧骚滴夜眠，送君愁上木兰船。征途不为南风恶，何限黄鹂碧树前。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。